Մեկ տարի հետո հայրս մի օր ինձ ասաց, որ մայրս ապահարզան է ստացել ու նորից ամուսնացել է, իսկ դրանից վեց ամիս հետո էլ ասաց, որ նա իր երկրորդ ամուսնուց բաժանվել է և նրանից էլ ապահարզան պիտի ստանա: Դժվար էր պատկերացնել, թե ինչ են նշանակում այդ բոլոր ամուսնանալները, բաժանվելներն ու ապահարզանները: Երբեմն հարցնում էի հորս դրա մասին, և նա աշխատում էր բացատրել ինձ, բայց շուտով ինձ թվում էր, թե նա ուրիշ բանի մասին է խոսում: